תבליט הובלת העצים

תבליט הובלת העצים הוא תבליט אשורי המציג הובלת גזעי עצים על שלביה באמצעות אניות פיניקיות.

== תיאור ==
התבליט ממחיש, בחמישה לוחות אבן גיר גדולים, את שלבי הובלת גזעי עץ בים,<ref name=":4">Zaraza Friedman, [https://www.researchgate.net/publication/281576191_The_Phoenician_Hippos_Figurehead_Preserved_Tradition_and_Types_of_Ship "The Phoenician Hippos Figurehead. Preserved Tradition and Types of Ship"], in: , p. 24</ref> או בנהר.<ref name=":5"></ref> מקורו של התבליט בחזית הראשית של ארמון סרגון השני בדור שרוכין,<ref name=":0"></ref> שבנייתו החלה ב־717 לפנה"ס ותמה לפני 705 לפנה"ס (שכן באותה שנה מת סרגון ודור שרוכין ניטּשה). בתקופת סרגון השני התקרבה האימפריה האשורית החדשה לשיא כוחה, ובאותה תקופה נוצרו המונומנטים האמנותיים המרשימים ביותר, שדרכם ביטא המלך את תפיסתו על האימפריה. התבליטים מציגים את הישגיו של השליט, על־ידי הוקרת ניצחונותיו על האדם ועל הטבע. בתבליט הובלת העצים מונצחות פעולות רבות: פעילות הבנייה הענפה שדרשה משלוחים עצומים של עצים, השימוש באניות מתאימות להובלתם (ואולי גם בניית האניות עצמן), והעסקת נתינים ממדינות ווסאליות המיומנים במקצועות הים תוך התאמתם לדרישות המלך. סרגון עצמו היה אחד המלכים האשוריים בעלי האוריינטציה החזקה ביותר לים.

האניות בתבליט בעלות סיפון שטוח, חרטום זקוף וירכתיים אנכיות סימטריות. החרטום מעוצב כראש סוס – מה שנתן את השם היווני "היפּוס" (סוס ביוונית) לאניות מסוג זה, המזוהות עם הפיניקים.<ref name=":2"></ref><ref name=":6">Zaraza Friedman, [https://www.researchgate.net/publication/281576191_The_Phoenician_Hippos_Figurehead_Preserved_Tradition_and_Types_of_Ship "The Phoenician Hippos Figurehead. Preserved Tradition and Types of Ship"], in: , p. 25</ref><ref></ref> בחלק מהאניות חותרים במשוטים, ובחלק קיימים תרנים, אולי למפרשים. ייתכן שהמפרשים הורדו מהתרנים בשל אופי ההפלגה, אולי בנמל, בו הם היוו נטל לא יעיל. צוותי האניות מזוהים כפיניקים, לפי כיסויי ראשם – כובעי עור לבנטיניים.<ref name=":3"></ref>

גזעי העצים המתוארים בתבליט סימטריים, וניכר שעברו טיפול לפני הובלתם. אין בתבליט יער או כורתי עצים; תשומת הלב ממוקדת בשינוע העצים. חלק מהגזעים נישאים יבשים על הסיפון, וחלק נגררים אחר האניות במים. גם העמסת העצים ופריקתם מתוארות בתבליט. מקובל על־פי רוב שמדובר בארזים מהלבנון, אך ייתכנו מקורות אחרים לעצים כגון הרי אמנוס שעל הארנת הקרובים גם לפרת,<ref name=":1"></ref> ואף הרי זגרוס הסמוכים לזב הקטן,<ref></ref> ואכן הממצא האשורי הכתוב מתקופה זאת מאשר אספקת עצים בקנה מידה גדול מאוררטו וממני .

בין גלי המים מתוארים יצורים רבים, מציאותיים ומיתולוגיים. בין היצורים האמיתיים ניתן למנות דגים רבים (שצורתם סכמטית ולא ניתן לזהות את מינם), וכן צבי מים, סרטנים, נחשי מים, לטאות, קונכיות חרוטיות ספירליות, ועקרב; בין היצורים המיתולוגיים נמנים למסו, ויצור מכונף בעל גוף וראש של שור.<ref></ref>

מקובל לפרש את הלוח כהובלת עצים בים. יש הטוענים שכמה מאפיינים בתבליט מצביעים על פעילות הובלת עצים בנהר, ולא בים: כל האניות הנושאות עצים מפליגות בכיוון אחד, וכל האניות בעלות התורן המונף מפליגות בכיוון הנגדי ולא נושאות עצים, דבר הרומז על פעילות לאורך קטע מזרם נהר; שיטות הובלת העצים בגרירתם על המים (העשויה להסיט את כיוון ההפלגה) או העמסה מעל נקודת האיזון של האניה היו מבזות את המוניטין של יורדי הים אם היו נעשות בים, אך מתאימות לזרם נהר. במקרה כזה, יש לפרש את הופעת הפיניקים בתבליט כפיניקים שהובאו מארצם לתרום מכישוריהם בבניית האניות והובלת העצים.<ref>כמו בשיתופי הפעולה הימיים בין חירם ושלמה, ובמסעו השישי של סנחריב, נגד אילם, בו נעזר בספנים מצור, צידון, וכן ספנים איונים או קפריסאים, כדי להשיט את חייליו במורד החידקל על האניות המפוארות שבנו במיומנות, "תוצרת אופיינית לארצם"; ראו (ולמסע סנחריב ראו גם וכן )</ref>

== גלריה ==
<gallery widths="140" heights="140">
קובץ:Elam r (21).JPG|לוחות התבליט, כפי שמוצגים במוזיאון הלובר
קובץ:Assyrian Timber Transportation relief (Botta, 1849) overview.jpg|alt=התבליט במסגרת תבליטי חזית הארמון, מהפרסום הראשוני של התבליט[11]|התבליט במסגרת תבליטי חזית הארמון, מהפרסום הראשוני של התבליט<ref>, PL. 29</ref>
קובץ:Transport of ceddar timber-AO 19888-Darafsh (1810).jpg|גוררי עצים על האדמה
קובץ:Facade of Palace of Sargon II, Khorsabad, Assyria (27681356554).jpg|העמסת בול עץ
קובץ:Facade of Palace of Sargon II, Khorsabad, Assyria (28193563902).jpg|alt=מבט מקרוב על כמה מאניות ההובלה ועיר על אי, אולי צור[12]|מבט מקרוב על כמה מאניות ההובלה ועיר על אי, אולי צור<ref></ref>
קובץ:Facade of Palace of Sargon II, Khorsabad, Assyria (28016118620).jpg|למסו במים
קובץ:Facade of Palace of Sargon II, Khorsabad, Assyria (28263695426).jpg|alt=צוות של שלושה אנשים מושך בול עץ בחבל, אדם רביעי מכוון את תנועתם[1]|צוות של שלושה אנשים מושך בול עץ בחבל, אדם רביעי מכוון את תנועתם, מעליהם 
קובץ:Facade of Palace of Sargon II, Khorsabad, Assyria (28263754386).jpg|אחת האניות נושאות הגזעים, ויצורי המים שמסביבה
קובץ:Facade of Palace of Sargon II, Khorsabad, Assyria (28193716322).jpg|צוות אניה פורק את בולי העץ, מתחתיהם 
קובץ:Facade of Palace of Sargon II, Khorsabad, Assyria (28297755025).jpg|אחת האניות עם התורן המונף, מעליה קונכייה
קובץ:Transport cedar Dur Sharrukin Louvre AO19891.jpg|נשיאת העצים לאחר פריקתם
</gallery>

== לקריאה נוספת ==

<div class="mw-content-ltr">
* , PL. 29, 30–35 (הפרסום הראשון של התבליט)
* 
* Zaraza Friedman, [https://www.researchgate.net/publication/281576191_The_Phoenician_Hippos_Figurehead_Preserved_Tradition_and_Types_of_Ship "The Phoenician Hippos Figurehead. Preserved Tradition and Types of Ship"], in: , p. 24–25
</div>

== קישורים חיצוניים ==

* 
* 
* 
* 

== הערות שוליים ==

קטגוריה:תבליטים אשוריים
קטגוריה:פיניקים
קטגוריה:המאה ה-8 לפנה"ס
קטגוריה:אוניות